*Til Olje - og energiminister Tina Bru og departementets relevante saksbehandlere. HASTER!*

*La Naturen Leve viser til departementets e-post av 27. november d. å. med vedlagt brev av samme dato. Departementet uttaler bl. a. at " Departementets behandling for å følge opp anmodningsvedtaket har vært rettet mot feil og mangler som kunne være av en slik art at det ville være rettslig adgang etter forvaltningsloven og alminnelige ulovfestede forvaltningsregler til å omgjøre vedtakene".*

*Herved oversendes brev fra Sivilombudsmannen av 4. desember d. å. I brevet påpeker Sivilombudsmannen klare saksbehandlingsfeil når det gjelder forståelsen av plan - og bygningsloven og konstaterer at fristen i pbl. § 21-9 er oversittet. Det uttales bl. a. at "kommunestyrets begrunnelse for at dispensasjonen ikke er bortfalt, ikke er rettslig holdbar".*

*Med andre ord: Det er i denne saken begått en alvorlig feil i Våler kommune som har fått store og avgjørende konsekvenser for hele prosjektet og som medfører at vindkraftverket snart er ferdig bygget, i strid med plan - og bygningsloven.*

*La Naturen Leve ber om departementets snarlige vurdering av saken, og forholdet til stortingsvedtaket, i lys av ombudsmannens avgjørelse.*

*La Naturen Leve*

*Vidar Lindefjeld*

*Juridisk rådgiver*